
Tavana Simpukan omavalvonnan seurantaraportti 1.5.-31.8.2026
	
Johdanto

Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.

Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.-31.8.2026

Asiakaskokemus ja osallisuus 

Asukkaiden mahdollisuuksia osallistua yhteiseen toimintaan ja vaikuttaa arjen sisältöön on tuettu säännöllisillä asukaspalavereilla sekä yhteisillä tekemisillä. Näissä tilanteissa asukkailla on mahdollisuus tuoda esiin omia ajatuksiaan, toiveitaan ja kehittämisehdotuksiaan. Palautetta kerätään myös päivittäisissä kohtaamisissa ja asiakaskyselyissä, ja sitä hyödynnetään toiminnan suunnittelussa.

Vuoden 2026 asiakaskyselyn perusteella asiakkaat kokivat erityisen myönteisesti kunnioittavan kohtaamisen ja palvelun henkilökohtaisuuden. Myös mahdollisuus osallistua itseä koskeviin päätöksiin arvioitiin hyväksi. Kehittämiskohteiksi nousivat asiakkaiden toiveiden kuunteleminen ja avun saamisen oikea-aikaisuus.

Henkilöstön kanssa on vahvistettu toimintatapaa, jossa asiakkaan oma näkemys, valinnat ja yksilölliset tarpeet huomioidaan aiempaa näkyvämmin sekä arjen ohjaustilanteissa että kirjaamisessa.

Toiminnan laadun arviointi

Toiminnan laatua on tarkasteltu raportointikauden aikana useasta näkökulmasta. Arvioinnissa on hyödynnetty asiakkailta ja henkilöstöltä saatua palautetta, päivittäisessä työssä tehtyjä havaintoja sekä omavalvontaan ja tilaajan seurantaan liittyviä tarkastuksia. Esille nousseet poikkeamat ovat olleet yksittäisiä, eikä niiden ole todettu vaarantaneen asiakkaiden turvallisuutta tai palvelun toteutumista.

Turvallisuuteen liittyviä käytäntöjä, kuten lääkehoidon toteutumista, on seurattu säännöllisesti. Palautteissa esiin nousseita toiveita, kuten mahdollisuuksia retkiin ja ulkoiluun, huomioidaan jatkossa toiminnan suunnittelussa.

Poikkeamaraportoinnissa havaittiin, että kaikki arjessa tapahtuvat poikkeamat eivät vielä tule riittävän järjestelmällisesti kirjatuiksi, etenkin silloin kun kyse ei ole lääkepoikkeamasta. Tätä kehitetään muistuttamalla henkilöstöä raportoinnin merkityksestä ja varmistamalla, että havaitut poikkeamat myös käsitellään yhdessä.

Henkilöstötilanne

Raportointikaudella henkilöstömäärä vastasi toiminnan tarpeita ja lakisääteinen mitoitus täyttyi. Sijaisina työskenteli pääosin yksikölle ennestään tuttuja henkilöitä, mikä tuki työn sujuvuutta ja palvelun jatkuvuutta. Myös kesäsijaisissa oli mukana aiemmilta vuosilta tuttuja työntekijöitä. Henkilöstöresurssia vahvistettiin lisäksi palkkaamalla yksikköön yksi avustaja lisää.

Onnistumiset

Henkilöstön saatavuus on vahvistunut raportointijaksolla, ja olemme saaneet mukaan myös uusia sijaisia. Sijaisina työskentelee samalla paljon yksikölle ennestään tuttuja työntekijöitä, mikä tukee toiminnan jatkuvuutta ja arjen sujuvuutta. Asiakaspalautteessa ovat nousseet esiin henkilöstön ystävällisyys, ymmärtäväisyys ja asiakkaiden tarpeiden huomioiminen. Asiakkaiden itsemääräämisoikeutta ja omatoimisuutta on tuettu arjen valinnoissa, ja asukaspalavereiden osallistavuutta on vahvistettu.

Kehittämissuunnitelmat



Toiminnan kehittämisessä painotetaan jatkossa erityisesti asiakkaiden osallistamista kirjaamiseen ja oman palvelunsa suunnitteluun. Tavoitteena on vahvistaa asiakkaan äänen näkyvyyttä päivittäisessä kirjaamisessa sekä palvelutarpeiden arvioinnissa. Lisäksi kehitetään kirjaamisen laatua ja yhtenäisiä toimintatapoja siten, että asiakkaiden tuen tarve, toimintakyky ja arjen toteutuminen näkyvät kirjauksissa aiempaa selkeämmin.

